பாலாஜி என்பவர் பல்லாயிரக்கணக்கான நாடகங்களை மேடைகளில் அரங்கேற்றிய ஒரு கலைஞர். சினிமா, தொலைக்காட்சி என பல்வேறு களங்களில் தடம் பதித்து தன் திறமைகளை நாடறிய செய்து வருபவர். அதனால்தான் காமெடி நிகழச்சியின் நடுவர் என்ற ஜட்ஜ் பொறுப்பு அவரை தேடி வந்தது. அதன்மூலமும் தனக்கென ஒரு ரசிகர் பட்டாளத்தையும் சேர்த்து வைத்துள்ளார். தன்னை பற்றி பின்னால் தவறாக பேசிவிட்டால் என்பதற்காக, பாலாஜியின் மீது அந்த வீட்டின் குப்பைத் தொட்டியில் உள்ள மொத்த குப்பையும் கொட்டுகிறார் ஐஸ்வர்யா. இது அத்தனையும் பிக்பாஸ் என்ற உயர்ந்த மனிதரின் கண் முன்னாலேயே நடைபெறுகிறது. அந் நிறுவனம் ஜட்ஜ் என்ற பெரிய பொறுப்பு கொடுத்து பாலாஜியை தூக்கி வைத்திருக்கவும் வேண்டாம், இப்படி குப்பைகளை கொட்டி அவரை கேவலப்படுத்தியிருக்கவும் வேண்டாம். முதலில் பாலாஜிக்கு இந்த அவமானமெல்லாம் தேவையா? ஒருவரை பற்றி பின்னால் எதற்கு பேசவேண்டும்? சின்ன வயது பிள்ளைகளிடம் இப்படி ஏன் கேவலப்பட வேண்டும்?